**Stjórnarfundur TFÍ. 28. júlí 2015.**

Fundur haldinn í tollminjasafninu Tollhúsinu Tryggvagötu og hófst kl. 11:00.

Mættir: Ársæll Ársælsson, Baldur Búi Höskuldsson, Ólafur Ingibersson og Jón Gísli Ragnarsson. Farverandi; Pétur Örn Helgason og Ólafur Bragason.

1. *Kjarasamningsmál.*

Rætt var um að SFR, SLFÍ og LL ætluðu að reyna að semja fyrir 30. september nk. TFÍ er að bíða eftir viðbrögðum frá SNR.

1. *Mál félagsmanns.*

Rætt var um málefni félagsmanns er varðar fjárhagslegan stuðning félagsins vegna málskostnaðar.

1. *Ráðning tollvarða.*

Rætt var um málefni lausráðinna tollvarða í Keflavík og óánægju þeirra með að hafa bara fengið boð um starf í Reykjavík. Þessu tengt var rætt um auglýsingu um lausar stöður tollvarða frá því fyrr í sumar og það ferli sem fer í gang við ráðningar en að mati stjórnar TFÍ þarf að gæta ákveðinnar fagmennsku hvað það varðar.

1. *Frítökuréttarmálið.*

Rætt var um að beðið er eftir úrskurði hæstaréttar vegna kæru á frávísunarúrskurði héraðsdóms.

1. *Símamál embættisins.*

Rætt var um breytingar hjá sem eru með GSM síma á vegum embættisins, og embættið greiðir af, hvað varðar skiptingu kostnaðar sem telst ekki vinnutengdur.

1. *Stöðuveitingar.*

Rætt var um stöðu varðastjóra sem hætti nýverið en gefið hafði verið út að stað yrði auglýst. Það var ekki gert heldur sett í stöðuna en það orsakaði óánægju meðal annarra tollvarða sem hugðust sækja um umrædda stöðu.

1. *Önnur mál.*

Rætt var um málefni tollvarðar og beiðni hans um rökstuðning vegna auglýsingar um stöðu aðstoðaryfirtollvarðar á Tollpósti en í auglýsingunni er þess getið að m.a. þurfi viðkomandi að hafa bílpróf.

Rætt var um málefni tollgæslunnar í Vestmannaeyjum og hvað embættið hyggst gera varðandi lausa stöðu þar.

Fleira ekki gert og fundi slitið kl. 14:00.